[{"text_idx": "#000001", "text": "Va\u0308ikemo\u0303isa - mo\u0303isakompleks Viljandi ku\u0308lje all"}, {"text_idx": "#000002", "text": "Mu\u0308u\u0308gile on tulnud suurepa\u0308raseid vo\u0303imalusi pakkuv mo\u0303isakompleks, mis asub Viljandi kesklinnast vaid 3km kaugusel."}, {"text_idx": "#000003", "text": "Hakka ise mo\u0303isaha\u0308rraks vo\u0303i mo\u0303isaprouaks vo\u0303i paku majutust Viljandit ku\u0308lastavatele turistidele. Vo\u0303i siis korralda ise u\u0308ritusi suurte saalidega maakivist rajatud ko\u0303rvalhoones."}, {"text_idx": "#000004", "text": "Vo\u0303o\u0303randatava kinnistu suurus on 19 981m2. Va\u0308ikemo\u0303isa kinnistule on koostatud detailplaneering, mille ja\u0308rgi vo\u0303o\u0303randatava kinnistu kasutusotstarbed on toitlustus ja teenindushoone maa, majutushoone maa, asutuse maa vo\u0303i u\u0308ksikelamu maa. Kinnistul asuvad mo\u0303isa peahoone (ehitisregistri kood 120713459), mo\u0303isaaegne abihoone (ehitisregistri kood 120720540) ja abihoone (ehitisregistri kood 112027329)."}, {"text_idx": "#000008", "text": "Planeeringualal asuvad kultuuriministri 15.12.1997 ma\u0308a\u0308rusega nr 79 \"Kultuurima\u0308lestiseks tunnistamine\" muinsuskaitse alla vo\u0303etud kinnisma\u0308lestised: Va\u0308ikemo\u0303isa mo\u0303isa peahoone (nr 14639) ja Va\u0308ikemo\u0303isa mo\u0303isa abihoone (nr 14640). Kinnisma\u0308lestiste projekteerimise ja restaureerimisto\u0308o\u0308de la\u0308biviimisel tuleb la\u0308htuda muinsuskaitseseadusega kehtestatud regulatsioonidest."}, {"text_idx": "#000010", "text": "Peahoone on juugendstiilis. Kogu hoone liigendatus on rajatud kontrastidele materjalide osas. Maja ko\u0303rge sokkel ja peakorrus on laotud va\u0308rvikas maakivi-tellise segatehnikas. Teine korrus on aga krohvitud ning viilude ja ra\u0308a\u0308staste alt kujundatud tumeda vahva\u0308rgiga. Peafassaadi ette on paigutatud puitpitsdekooriga lahtine veranda. Silma hakkab ka vo\u0303lvitud peasisseka\u0308ik ja maja jo\u0303epoolset ku\u0308lge kujundav ko\u0303rge erker. Ebasu\u0308mmeetria, mis valitseb va\u0308lislahenduses, ja\u0308tkub ka siseplaneeringus: hoones leidub mitmesuguse suuruse ja kujuga ruume. Praeguseks on majas sa\u0308ilinud trepp ja siseuksed."}, {"text_idx": "#000011", "text": "Hoone ehitamisel on va\u0308ga ha\u0308sti arvestatud ilmakaartega - alates pa\u0308ikeseto\u0303ustust kuni loojanguni paistab pa\u0308ike peamistesse ruumidesse."}, {"text_idx": "#000012", "text": "EHR andmetel on peahoones 9 tuba, tegelikkuses on kolme maapealse korruse peale kokku 13 tuba. Enamike tubade juurde on va\u0308lja ehitatud ka WC koos pesemisvo\u0303imalustega."}, {"text_idx": "#000013", "text": "Ehitisregistri andmetel on peahoone kasutusele vo\u0303etud 1902. aastal. Hoone u\u0308ldpind on 766,1m2 ja ehitusalune pind 460m2."}, {"text_idx": "#000017", "text": "Ehitisregistri andmetel on ko\u0303rvalhoone kasutusele vo\u0303etud 1902. aastal. Hoone suletud netopind on 375,2m2 ja ehitusalune pind 550m2."}, {"text_idx": "#000018", "text": "Hoone esimesel korrusel on kaks suurt ruumi, vahekorrusel suur saal ning kogu teise korruse ulatuses suur ja vo\u0303imas saal. Lisaks on hoones korralik kelder ning va\u0308ljaehitatud liftis\u030caht."}, {"text_idx": "#000019", "text": "Krahvi Rantso on abihoonena valminud 1998. aastal. Va\u0308lisilmes on soovitud luua mo\u0303isahoonega kenasti kokku sobivat lahendust."}, {"text_idx": "#000020", "text": "Puidust hoones on kokku kolm ruumi, mida kasutatakse panipaikadena."}, {"text_idx": "#000022", "text": "Va\u0308ikemo\u0303isa nimi on tulnud hoone esimese nime to\u0303lkest \"Kleinihof\" - \"klein\" ta\u0308hendab va\u0308ike ja \"hof\" ta\u0308hendab mo\u0303is."}, {"text_idx": "#000023", "text": "Koha ajalugu algab 1890. aastate lo\u0303pust kui osteti kokku neli talukohta - kaks maatu\u0308kki talupoegadelt ja kaks Karula mo\u0303isalt."}, {"text_idx": "#000024", "text": "Va\u0308ikemo\u0303isa koha looja oli Maximilian Eduard von Tobien (1857-1904), kes oli 1884. aastal tulnud Viljandisse linnasekreta\u0308riks ja hiljem asus to\u0308o\u0308le Pa\u0308rnu-Viljandi Rahukogu juures asuvasse kinnistusametisse, kus ta to\u0308o\u0308tas u\u0308le 15 aasta. Maximilian oli alates 1889. aastast abielus Marie Antonie Wegeneriga, kes oli pa\u0308rit To\u0303lliste mo\u0303isast - tema isa oli mo\u0303ned aastad peale Marie su\u0308ndimist ostnud To\u0303lliste mo\u0303isa (praegusel Valgamaal)."}, {"text_idx": "#000025", "text": "Ajalooliste dokumentide po\u0303hjal ehitati Kleinhofi peahoone 1888. aastal. Mo\u0303isa juurde kuulus ka ko\u0303rvalhoone koos triiphoonega. Ko\u0303rvalhoones elasid mo\u0303isato\u0308o\u0308lised, kokku kuus perekonda. Ko\u0303rvalhoones asusid viljakuivati, viljaait, hobusetall ja kuur. Hobusetallis oli 20 hobust, laudas, mis ehitati 1905. aastal, oli 30 lehma."}, {"text_idx": "#000027", "text": "Alexander von Helmersen suri 1. aprillil 1934. aastal ja ta maeti Karula surnuaeda. Pa\u0308rast isa surma hakkas poeg Victor von Helmersen Kleinhofi mo\u0303isa pidama."}, {"text_idx": "#000028", "text": "1939. aastal la\u0308ks Victor von Helmersen Hitleri kutse peale Saksamaale. Enne seda mu\u0308u\u0308di mo\u0303isa varandus ja loomad oksjonil maha. Victor von Helmersen ja\u0308ttis Viljandi muuseumile mo\u0303isa ostu-mu\u0308u\u0308gi lepingud, mo\u0303isa dokumendid, mo\u0303isakaardi ja raamatud. Oma valdusi volitas ta valitsema vandeadvokaat Hermann Tikko."}, {"text_idx": "#000029", "text": "Aastatel 1940- 1941 ja 1944-1947 olid Va\u0308ikemo\u0303isas vene ratsava\u0308eru\u0308hmad."}, {"text_idx": "#000030", "text": "1948. aastal asutati Va\u0308ikemo\u0303isa Va\u0308ikelastekodu, 8. detsembril registreriti lastekodusse esimene laps. Esimesed elanikud olid po\u0303hiliselt orvud ja vallaslapsed."}, {"text_idx": "#000031", "text": "1969. aastal paigaldati majja keskku\u0308ttesu\u0308steem."}, {"text_idx": "#000032", "text": "2000. aastal alustati ko\u0303rvalhoone renoveerimist ja ehitati aiamaja."}, {"text_idx": "#000033", "text": "2012. aasta ma\u0308rtsis kolisid lapsed majast va\u0308lja uude hoonesse."}, {"text_idx": "#000034", "text": "Va\u0308ikemo\u0303isa mo\u0303is asub maalilises kohas - jo\u0303eoru serval, vaatega u\u0308le pargi ja jo\u0303esa\u0308ngi. Kaugemal on paistmas Vana-Vo\u0303idu mo\u0303isasu\u0308da, veelgi kaugemal Viljandi siluett. Kuna hoone on ehitatud no\u0303lvale, siis jo\u0303eoru poolt vaadates mo\u0303jub see eriti suursuguselt. Sisseso\u0303it mo\u0303isahoonete juurde kulgeb la\u0308bi kauni allee."}, {"text_idx": "#000035", "text": "Peahoone ees on ringikuuline purskkaevu ala, mis on uuel omanikul vo\u0303imalik taastada."}, {"text_idx": "#000036", "text": "Mo\u0303isakompleks asub Viljandi linnapiirist 1,5km ja Viljandi kesklinnast 3km kaugusel. Va\u0308ikemo\u0303isa bussipeatus on kohe sisseso\u0303idutee alguses. See tagab mugava bussiu\u0308henduse Viljandi linnaga."}, {"text_idx": "#000038", "text": "Samuti on Viljandi tuntud spordilinn, kuhu tullakse u\u0308le Eesti kokku nii u\u0308mber Viljandi ja\u0308rve jooksuks kui ka rattamaratoniks."}, {"text_idx": "#000039", "text": "Viljandi on suurimateks vaatamisva\u0308a\u0308rsusteks on Viljandi lossipark ja ordulinnuse varemed, rippsild, trepima\u0308gi, Viljandi ja\u0308rv jne."}, {"text_idx": "#000071", "text": "Viljandi ku\u0308lje all on uhke mo\u0303isakompleks oksjonil mo\u0303o\u0303duka alghinnaga"}, {"text_idx": "#000072", "text": "Kas eelolev talv kukutab ka kinnisvaraturu?"}]